જો કે કોઇ પણ પ્રકારની પરવાનગી વગર પ્રતિમા સ્થાપનના આ કાર્યક્રમ સામે નેશનલ હાઇવે ઓથોરિટીએ વાંધો ઉઠાવતા સ્થાનિક પ્રશાસન હરકતમાં આવી ગયું હતું અને બિરસા મુંડા જન્મ જયંતીના દિવસે કાયદો વ્યવસ્થાની પરિસ્થિતિ સુપેરે જળવાઇ રહે અને સમાજમાં એકતા તથા ભાઇચારો બરકરાર રહે તે માટે પ્રતિમા સ્થાપનના કાર્યક્રમને અટકાવી દીધો હતો અને બુધવારે સાંજે તંત્ર દ્વારા જે. સી. બી. ની મદદથી પ્રતિમા માટે તૈયાર કરેલા ફાઉન્ડેશનને દૂર કરાતા આદિવાસી સંગઠનમાં નારાજગીનો માહોલ છવાયો હતો અને પોલીસ તંત્ર સાથે નજીવું ઘર્ષણ થયું હતું અને ત્યારબાદ ધારાસભ્ય અનંત પટેલની આગેવાનીમાં આદિવાસી સંગઠન દ્વારા સર્કલ ઉપર બિરસા મુંડાની તસવીર મૂકીને તેમની જન્મ જયંતીની ઉજવણી કરી હતી.